《范忠贞公祠》
清代·鲍珍

当年闽海见传烽，犀兕空多弃甲重。大节并推颜鲁国，孤忠直继段司农。

碑题岘首留残碣，世握兵符踵旧封。应与睢阳同庙食，堂堂授命尽从容。

作者简介：(1690—1748) 清山西应州人，隶汉军正红旗，字冠亭，一字西冈，号辛圃，晚号待翁。贡生。历官长兴知县、嘉兴府海防同知。任事精密，不媚上官，喜与寒士游。生平无日无诗。有《道腴堂全集》。